Die Top-10 in die SARIE Voorbladgesig-wedstryd is pas aangekondig en nes verlede jaar kan jy al die aksie op kykNET dophou!
Sony is breëbors oor dié nuwe spankaptein. Die a9 is meer as een stap beter as sy a7-reeks, en kos amper drie keer meer – jy gaan jou kind vir ’n jaar uit universiteit moet hou as jy dié stuk toerusting wil koop.
Die a9 is, soos die a7, ’n spieëllose kamera. Al lyk dit op die oog af soos ’n tradisionele D-SLR, is dit glad nie een nie. Maar tog het dit al die funksionaliteit van Canon of Nikon se topkameras.
Om van ’n tradisionele D-SLR na ’n spieëllose kamera oor te skakel is soos om van vyftienmanrugby na 7’s te skuif. Jy speel nog steeds met ’n rugbybal, maar die spelstyl is anders – tog raak jy dit gou gewoond (en kyk dalk nooit weer terug nie).
Hierdie kamera is gemik op fotograwe wat geld maak met hulle kameras. Neem jy dalk troues af? Jy sal hierdie outjie ná ongeveer vier Franschhoek-troues kan afbetaal. Die Sony a9 is ’n werkesel, wat met sy vinnige feite enige ernstige fotograaf sal laat regop sit. Sportfotograwe sal ook van die a9 hou.
Hoe klink ’n 24 megaspikkel-legger vir jou? Groot genoeg? Boonop het die kamera ’n volraamsensor, en jy kan tot 20 raapies per sekonde skiet. (Op één van hulle sál almal se oë op die familiefoto oop wees – of Bryan Habana jr. sy tong uitsteek terwyl hy oor die doellyn duik.)
Sony beweer jy kan 362 JPG-foto’s vinnig ná mekaar skiet voor die kamera se verwerker ’n kopseer kry. Die ISO kan verstel word van 50 tot ’n allemintige 204 800 – laasgenoemde gaan jy selde regtig nodig kry, maar wie weet, dalk ontmoet jy die yeti een aand bo-op Sanipas in ’n sneeustorm.
Dit neem ook hoëgehaltevideo, en die skermpie agterop is groot (drie duim) én kan kantel sodat jy nie nekspasmas kry met videowerk nie. Hier’s ook ’n S&Q-modus – dit staan vir “Slow and Quick”, en beteken jy kan stadige aksie in ’n japtrap verfilm.
Goed. Die kamera is stewig gebou, die knoppe en wieletjies sit op die regte plekke en as geheel is die kamera mooi afgewerk. Dit voel asof jy ’n gewone kamera in die hand hou.
Spieëllose kameras het (noodwendig) nie ’n optiese beeldsoeker (viewfinder) nie – jy sal gewoond moet raak aan die elektroniese beeldsoeker op die Sony a9 as jy dit nog nie gebruik het nie.
Twee seuntjies en nou ’n dogtertjie vir die Kanadese sanger Michael Bublé en sy vrou, Luisana, wat Donderdag die geboorte van hul derde kind aangekondig het.
Luisana, wat ook ’n model is, het Donderdag vir die eerste keer ’n foto van haar babadogter met haar sowat 3,1 miljoen volgelinge op Instagram gedeel.
In die foto rus Vida se handjie saggies op haar ma se bors en Luisana het in Spaans by die pragtige foto geskryf: "Ons het jou lief tot in die ewigheid en meer. Ons het vir jou gewag, nie net om as ’n gesin te groei nie, maar jy het ons lig en hoop gegee. Jy is en sal ons siele se lewe wees."